Τι είναι η μηχανική μάθηση (machine learning); Σε αυτό το βίντεο θα προσπαθήσουμε να προσδιορίσουμε τι είναι και επίσης
να σας δώσουμε μια αίσθηση για το πότε θα θέλατε να τη χρησιμοποιήσετε. Ακόμα και μεταξύ
των μαθητευόμενων επαγγελματιών δεν υπάρχει ενας γενικά αποδεκτός ορισμός για το τι είναι και τι δεν είναι
είναι μηχανική μάθηση (machine learning). Ωστόσο, επιτρέψτε μου να σας δείξω μερικά παραδείγματα γύρω από τους τρόπους
με τους οποίους κάποιοι άνθρωποι επιχείρησαν να την ορίσουν. Εδώ ο ορισμός γύρω από το τι είναι η μηχανική μάθηση
πηγαίνει στον Arthur Samuel. Αυτός όρισε τη μηχανική μάθηση ως εκείνο το ερευνητικό πεδίο το οποίο προσδίδει
στους υπολογιστές την ικανότητα να μαθαίνουν δίχως να είναι κατ' ανάγκη προγραμματισμένοι. Ο Samuel
κέρδισε φήμη όταν κατά τη δεκαετία του 1950 έγραψε ένα πρόγραμμα παιξίματος για το παιχνίδι ντάμα (checkers).
Το εντυπωσιακό γύρω από εκείνο το πρόγραμμα είναι ότι ο ίδιος ο Samuel δεν ήταν πολύ καλός παίχτης
στο συγκεκριμένο παιχνίδι. Όμως, αυτό που έκανε ήταν να βάλει το πρόγραμμα να παίξει
δεκάδες ή χιλιάδες παιχνίδια με το ίδιο ως αντίπαλο. Και να παρατηρεί εκείνες τις διατάξεις θέσεων
οι οποίες έτειναν να οδηγούν σε νίκες και τις αντίστοιχες οι οποίες έτειναν να οδηγούν σε ήττες.
Το λογισμικό παιξίματος μαθαίνει με τον χρόνο ποιες είναι οι καλές κινήσεις
και ποιες είνα κακές κινήσεις. Και τελικά μαθαίνει να παίζει
το παιχνίδι καλύτερα απ' τον ίδιον τον Arthur Samuel. Αυτό είναι ένα αξιοσημείωτο αποτέλεσμα.